Apstiprināts  
Daugavpils pilsētas domes iepirkumu komisijas  
2016.gada 14.janvāra sēdē, prot.Nr.3

Iepirkums Publisko iepirkumu likuma 82.pantā noteiktajā kārtībā

**“Medikamentu, inkontinences līdzekļu un medicīnisko instrumentu piegāde Daugavpils pensionāru sociālās apkalpošanas teritoriālajam centram 2016.gadā”**

identifikācijas numurs DPD 2016/1

**Atbildes uz pretendentu jautājumiem Nr.2**

Daugavpils pilsētas domes iepirkumu komisija 2016.gada 14.janvāra sēdē (prot.Nr.3) ir izskatījusi pretendentu uzdotos jautājumus un sniedz šādas atbildes:

**1. Jautājums:**

Vai pretendents drīkst piedāvāt komensējamo medikamentu, kurš pēc iepakojuma lieluma (tab. skaits) un cenas ir izdevīgāks (zemāka cena), nemainot ķīmisko sastāvu un devu?  Dažreiz lielākam iepakojumam ir zemāka cena, kas Jums kā pasūtītājam būtu izdevīgāk? Protams, tad būtu jāveic korekcijas vēlamā pasūtījuma daudzumā tehniskajā piedāvājumā.Vai pretendents drīkst veikt korekcijas piedāvājumā?

**Atbilde uz 1.jautājumu:**

*Saskaņā ar tehnisko specifikāciju 3.punktu, pretendents sastādot tehnisko piedāvājumu nav tiesīgs grozīt preču nosaukumu, specifikāciju un apjomu. Nosacījums pamatots ar apstākli, lai pretendentu piedāvājumi būtu salīdzināmi.*

**2. Jautājums:**

Vai kompensējamajiem medikamentiem, kuriem ir 100% kompensācija un kuru aptiekas cena ir virs 4.27 EUR, finanšu piedāvājumā pie cenas ir jāpieskaita arī pacienta līdzmaksājums 0.62 EUR (bez PVN) par recepti?”

**Atbilde uz 2.jautājumu:**

*Jā, visiem 100% kompensējamajiem medikamentiem, kuru aptiekas cena ir virs EUR 4.27, finanšu piedāvājumā pie cenas ir jāpieskaita arī pacienta līdzmaksājums EUR 0.62 (bez PVN) par recepti.*

**3. Jautājums:**

Kompensējamām zālēm - kas ir Vienības cena bez PVN? Vai tā ir pilna cena jeb pircēja līdzmaksājuma daļa pie attiecīgās kompensācijas?

**Atbilde uz 3.jautājumu:**

*Visiem 100% kompensējamajiem medikamentiem, kuru aptiekas cena ir virs EUR 4.27, finanšu piedāvājuma vienības cena ir – medikamenta kompensējamās daļas cena, kurai pieskaitīts pacienta līdzmaksājums EUR 0.62 (bez PVN) par recepti.*

Iepirkumu komisijas priekšsēdētāja J.Kornutjaka